रूस 2031 तक अपने अंतरिक्षविज्ञानियों को चंद्रमा पर उतारना चाहता है. वहीं अमेरिकी अतंरिक्ष एजेंसी नासा को उम्मीद है कि वह 2022 तक चंद्रमा पर इंसानी बस्ती बसा सकती है. अनुमान के मुताबिक इस पर 10 अरब डॉलर का खर्च आएगा.

लेकिन इस तैयारी के बीच एक अहम सवाल बना हुआ है. क्या चंद्रमा पर बियर बनाई जा सकती है? अब कैलिफोर्निया यूनिवर्सिटी के छात्रों का एक ग्रुप इस पर प्रयोग करना चाहता है. एक्सपेरिमेंट में भारतीय स्टार्ट अप कंपनी टीमइंडस भी शामिल है. टीमइंडस के अंतरिक्षयान के जरिये एक टीम को 28 दिसंबर को चांद पर अपना प्रयोग करने के लिए भेजा जाएगा. प्रोजेक्ट को गूगल के लुनार एक्सप्राइज प्रतियोगिता के तहत फंड किया जा रहा है.

चांद पर बस्ती की तैयारी नया रिहायशी ग्रह यूरोपीय स्पेस एजेंसी चंद्रमा पर इंसानी बस्ती बनाने के लिए सैकड़ों वैज्ञानिकों को एक साथ ला रही है. पृथ्वी के सबसे करीबी और सबसे ठंडे ग्रह को पृथ्वी से बाहर जीवन के लिए उपयुक्त माना जा रहा है. यूरोपीय स्पेस एजेंसी की योजना मंगल पर जीवन बसाने की है.

चांद पर बस्ती की तैयारी कैसे होगी 2020 में शुरुआत? यूरोपीय स्पेस एजेंसी का मानना है कि चंद्रमा पर अगले पांच सालों में रिसर्च स्टेशन की स्थापना की जा सकेगी. उन्होंने इस बारे में प्लान भी तैयार किया है जिसके मुताबिक चंद्रमा पर जाकर मनुष्य की सुविधाओं का इंतजाम रोबोट संभालेगा.

चांद पर बस्ती की तैयारी मंगल की तरफ कदम एयरोस्पेस कंपनी स्पेस नेक्स्टजेन की चंद्रमा पर ईंधन स्टेशन बनाने की योजना है. इसकी मदद से मंगल पर जाने के खर्च को 10 अरब अमेरिकी डॉलर तक कम किया जा सकेगा. अमेरिकी स्पेस एजेंसी का यह भी मानना है कि चंद्रमा पर रहने के लिए सारी जरूरी सामग्री चंद्रमा की ही धरती पर मौजूद है.

चांद पर बस्ती की तैयारी 3डी प्रिंटिग तकनीक यूरोपीय स्पेस एजेंसी ने ब्रिटिश कंपनी फॉस्टर + पार्टनर्स को रिसर्च सेंटर के ऐसे ढांचे तैयार करने का काम सौंपा है जिस पर बाहरी ऊल्कापिंडों और अंतरिक्ष के विकिरण का असर ना पड़े. इस सबका निर्माण 3डी प्रिंटिंग तकनीक की मदद से होगा.

चांद पर बस्ती की तैयारी जटिल लक्ष्य चंद्रमा की धरती पर मौजूद स्रोतों से वैज्ञानिक ऊर्जा के उत्पादन में कामयाबी हासिल कर चुके हैं. वैज्ञानिकों को उम्मीद है कि प्रोजेक्ट की कामयाबी से सोलर सिस्टम में और बड़े स्तर पर रिसर्च में मदद मिलेगी. क्योंकि अगला लक्ष्य यानि मंगल ग्रह, और भी जटिल होने वाला है.

चांद पर बस्ती की तैयारी लाल ग्रह पर जीवन का लक्ष्य नासा की योजना मंगल पर मानव अस्तित्व का आधार खोजने की है. यह मंगल का वह इलाका होगा जहां से पानी और बर्फ का स्रोत दूर ना हो. बर्फ का होना अनिवार्य है क्योंकि इससे पानी और ऑक्सीजन का उत्पादन भी किया जा सकता है.

चांद पर बस्ती की तैयारी बंजर धरती पर जीवन बाद में मंगल पर भेजा जाने हर वाला अंतरिक्ष यात्री वहां करीब 500 दिन बिताएगा. वहां वे ऑक्सीजन, भोजन और ईंधन बनाने की हालत में होने चाहिए. मंगल के वायुमंडल में ज्यादातर कार्बन डाय ऑक्साइड है. मंगल पर रहने वालों को वहां फसल उगाने की स्थिति में भी होना चाहिए. रिपोर्ट: rzn/ap (ESA, NASA, Science)



प्रोजेक्ट में शामिल निकी अशारी कहती हैं कि बियर बनाने का आइडिया "दोस्तों के साथ हंसी मजाक में निकला. हममें से कुछ के पास घर पर बियर बनाने का किट भी है. जब हमें पता चला कि भारत के अंतरिक्षयान में प्रयोग करने का मौका है, तो हमने तय किया कि हम अपने शौक और प्रतियोगिता को मिला सकते हैं और बाहरी अंतरिक्ष में खमीर के व्यवहार का अध्ययन कर सकते हैं."

चंद्रमा पर खमीर के व्यवहार का पता चलने से वहां इंसान के लिए खाना जुटाने का काम आसान होगा. फिलहाल हम जो खाना खाते हैं उसमें से ज्यादातर हमें फंगस, खमीर और बैक्टीरिया की वजह से ही मिलता है. दही, ब्रेड, चीज और मक्खन के साथ साथ दवाएं भी फर्मेंटेशन से मिलती हैं. बैक्टीरिया की वजह से कई सब्जियां और फल भी मिलते हैं. अगर चंद्रमा पर खमीरीकरण (फर्मेंटेशन) नहीं हुआ तो इंसान के लिए आसानी से मिलने वाला भोजन जुटाना भी मुश्किल होगा.

एक्सपेरिमेंट की तैयारी कर रहे छात्र चंद्रमा पर जौ का पानी भेजेंगे. उसे बियर में तब्दील करने वाली चीज चंद्रमा में ही मिलायी जाएंगी. फिर देखा जाएगा कि खमीरीकरण होता है या नहीं. टीम के सदस्य श्रीवत्स कल्याण कहते हैं, पृथ्वी पर खमीरीकरण में "गुरुत्व बल भी भूमिका निभाता है. हमारा कैनिस्टर फर्मेंटर्स की तरह ही बनाया गया है. इसमें तीन कंपार्टमेंट हैं. सबसे ऊपर अनफर्मेंटेड बियर होगी. दूसरे में खमीर. जब यह कैनिस्टर चंद्रमा पर पहुंचेगा तो पहले कंपार्टमेंट का वाल्व खुलेगा और कच्ची बियर खमीर में मिक्स होगी. इसके बाद दूसरा वाल्व खुलेगा और खमीर नीचे बैठेगी, जो तैयार बियर से अलग होगी."

इस दिलचस्प प्रयोग के मॉडल के साथ छात्रों की टीम मार्च में बेंगलुरू जाएगी. अच्छे आइडिया वाले विजेता का चुनाव वहीं होगा. टीम को उम्मीद है कि बियर और खमीर वाला उनका एक्सपेंरिमेंट चांद पर जरूर भेजा जाएगा.